宋太祖龍虎風雲會・收尾
朕專待正衣冠，尊相貌，就凌煙圖畫功臣像，卿莫負勒金石，銘鐘鼎，向青史標題姓字香。能用兵，善為將，有心機，有膽量。仰看天文算早象，俯察山川辨形狀。作戰先將九地量，決戰須將五間防。晝戰多將旗幟張，夜戰頻將火鼓揚。步戰屯雲護軍帳，水戰隨風使帆槳。奇正相生兵最強，仁智兼行勇怎當！專聽將軍定四方，坐擬元戎取亂亡。飛奏邊功進表章，齊和昇平回帝鄉。比及列土分茅拜卿相，光將這各部下軍卒重重的賞！(眾並下)。